Datum: 27.01.2023.godine, Sarajevo

**SAOPŠTENJE ZA MEDIJE**

**Marjanović: Smanjimo izdvajanja iz budžeta Kantona Sarajevo namijenjena za finansiranje stranaka koje participiraju u Skupštini Kantona Sarajevo.**

Damir Marjanović je na trećoj radnoj sjednici Skupštine Kantona Sarajevo, ispred tima političkog pokreta Za nove generacije, pokrenuo inicijativu da svi zastupnici Skupštine Kantona Sarajevo podrže, a svakako i usvoje, zajednički amandman na Budžet Kantona Sarajevo za 2023. godinu čiji će Nacrt biti razmatran na sjednici 08.02.2023. godine u kojoj će zatražiti od Vlade da se izdvajanja iz budžeta Kantona Sarajevo namijenjeno za finansiranje stranaka koje participiraju u Skupštini Kantona Sarajevo smanje najmanje 50% a optimalno 80%.

**Marjanović:** Usvajanjem ove inicijative politički subjekti koji sudjeluju u zakonodavnoj vlasti Kantona Sarajevo pokazali bi da su svjesni financijskih izazova koji se nalaze pred budžetskim korisnicima i svim građanima glavnoga grada BiH, te da su spremni da taj teret podnesu zajedno s njima. Ovu inicijativu sam najavio ranije da bi sve zastupnice i zastupnici imali dovoljno vremena da obave potrebne konsultacije s rukovodstvima političkih subjekata koje predstavljaju.